EL
C 156/38
Επίσημη Εφημερίδα της Ευρωπαϊκής Ένωσης
3.5.2023
Αιτιολόγηση Καθώς μέχρι σήμερα οι προδιαγραφές δεν περιείχαν κανόνες όσον αφορά την απόδειξη της καταγωγής, κρίθηκε αναγκαίο να συμπεριληφθούν στοιχεία για την ιχνηλασιμότητα του προϊόντος, βάσει του σημείου 4.4 (Απόδειξη της καταγωγής) των προδιαγραφών προϊόντος.
Πλέον, περιλαμβάνονται διατάξεις για τη διασφάλιση της ιχνηλασιμότητας.
Επιπλέον, μέρος του κειμένου μεταφέρεται επίσης από το αρχικό σημείο 5 στοιχείο η) (Επισήμανση) στο σημείο 4.4.
Η περαιτέρω μεταφορά του χρησιμοποιούμενου γάλακτος από ένα εγκεκριμένο τυροκομείο αλπικού τυριού σε άλλο εντός της οριοθετημένης περιοχής θα επιτρέπεται μελλοντικά, καθώς, δεδομένου του τρέχοντος τεχνολογικού επιπέδου, η διαδικασία αυτή δεν επηρεάζει πλέον την ποιότητα και εξασφαλίζει την παραγωγή του προϊόντος ΠΟΠ «Vorarlberger Alpkäse».
Η μεταφορά καθίσταται αναγκαία λόγω της αυξανόμενης δυσκολίας εξεύρεσης προσωπικού, δεδομένης της τεράστιας έντασης των εργασιών και της αβεβαιότητας που συνδέεται με τη διατήρηση της παραγωγής αλπικού τυριού στις ορεινές περιοχές μας.
Η ποσότητα του μεταφερόμενου γάλακτος πρέπει να τεκμηριώνεται.
3.
Γεωγραφική περιοχή
Το σημείο 5 στοιχείο γ) των προδιαγραφών προϊόντος: «Εκτάσεις που περιλαμβάνουν ορεινούς και αλπικούς βοσκοτόπους στην αυστριακή επαρχία Vorarlberg.
Οι επίσημα αναγνωρισμένες αλπικές εκμεταλλεύσεις βρίσκονται σε υψόμετρο μεταξύ 1 000 m και 1 800 m πάνω από την επιφάνεια της θάλασσας και λειτουργούν μόνο κατά τους θερινούς μήνες στο πλαίσιο της αλπικής εποχιακής μετακίνησης.» και ο επιπλέον υποβληθείς χάρτης της Αυστρίας τροποποιούνται ως εξής: 4.3.
Γεωγραφική περιοχή
Το προϊόν «Vorarlberger Alpkäse» παράγεται στην επαρχία Vorarlberg σε υψόμετρο μεταξύ 1 000 m και 1 800 m πάνω από την επιφάνεια της θάλασσας.
Οι επίσημα αναγνωρισμένες αλπικές εκμεταλλεύσεις λειτουργούν μόνο κατά τους θερινούς μήνες στο πλαίσιο της αλπικής εποχιακής μετακίνησης.»
Υψομετρικός χάρτης της οριοθετημένης γεωγραφικής περιοχής: Αιτιολόγηση Η έκταση του κειμένου περιορίζεται.
Η απαίτηση των προδιαγραφών σχετικά με τις επίσημα αναγνωρισμένες αλπικές εκμεταλλεύσεις ορίζεται στο σημείο 4.5 (Μέθοδος παραγωγής) [και συγκεκριμένα στο σημείο 4.5.1 (Πρώτες ύλες — γάλα)].
Προστίθεται επίσης νέος χάρτης της οριοθετημένης γεωγραφικής περιοχής.
Ο χάρτης πλέον περιέχει επίσης πληροφορίες σχετικά με το υψόμετρο πάνω από την επιφάνεια της θάλασσας.
Αυτό δεν μεταβάλλει την οριοθέτηση της γεωγραφικής περιοχής.
4.
Μέθοδος παραγωγής
Το αρχικό κείμενο του σημείου 5 στοιχείο ε) (Μέθοδος παραγωγής) των προδιαγραφών προϊόντος διατυπώνεται με μεγαλύτερη ακρίβεια και διαιρείται στα σημεία 4.5.1 (Πρώτη ύλη — γάλα), 4.5.2 (Παραγωγή) και 4.5.3 (Εμπειρογνωσία — γνώση της παραγωγής).
Το σημείο 5 στοιχείο ε) των προδιαγραφών προϊόντος: «Το νωπό γάλα που παράγεται χωρίς χρήση ενσιρωμένων ζωοτροφών και το οποίο είναι κατάλληλο για την παραγωγή σκληρού τυριού που λαμβάνεται στις Άλπεις από επισήμως ελεγχόμενα κοπάδια αγελάδων, το οποίο δεν έχει υποστεί θερμική επεξεργασία, παστερίωση ή αποστείρωση με φυγοκέντριση, μεταποιείται επιτόπου χωρίς μεταφορά ή ενδιάμεση αποθήκευση.
Το γάλα που λαμβάνεται το βράδυ μεταφέρεται αμέσως σε μικρότερους περιέκτες (ξύλινα δοχεία γάλακτος ή κάδοι) προκειμένου να αυξηθεί η κρέμα γάλακτος.
Την επόμενη ημέρα, η κρέμα (αλπικό βούτυρο) αποκορυφώνεται χειρωνακτικά προκειμένου να επιτευχθεί η επιθυμητή περιεκτικότητα του προϊόντος σε λιπαρές ουσίες.
Στη συνέχεια, το εν λόγω ωριμασμένο και αποκορυφωμένο γάλα αναμειγνύεται με το πλήρες γάλα που λαμβάνεται το πρωί, τις καλλιέργειες γαλακτικού οξέος / βακτηρίων και τις πυτιές αλπικού τυριού σε αλπικούς (χάλκινους) λέβητες.
Το τυρόπηγμα αφαιρείται χειρωνακτικά με τη χρήση υφάσματος και χωρίς τη χρήση μηχανημάτων.
Το τυρόπηγμα θερμαίνεται στους 51,5 °C έως 52,5 °C, συμπιέζεται και υποβάλλεται σε τακτική επεξεργασία με άλμη με σκοπό τον καλό σχηματισμό κρούστας.
Η τυροκομική παραγωγή πραγματοποιείται αποκλειστικά κατά την περίοδο της θερινής βόσκησης των βοοειδών (τα οποία τρέφονται αποκλειστικά με βόσκηση σε αλπικούς βοσκοτόπους).
Δεδομένης της σύντομης περιόδου βόσκησης σε αλπικές περιοχές (3-4 μήνες), το προϊόν διατίθεται μόνο σε εποχιακή βάση και σε περιορισμένες ποσότητες.
Απαγορεύεται η προσθήκη γάλακτος από εκμεταλλεύσεις της κοιλάδας υπό οποιαδήποτε μορφή.
Έχουν θεσπιστεί εθνικοί κανόνες όσον αφορά την κτηνοτροφία και την υγεία των ζώων, καθώς και την υγιεινή των εκμεταλλεύσεων και του προσωπικού.
Η διασφάλιση της ποιότητας παρέχεται μέσω επιθεωρήσεων και κατάρτισης για το προσωπικό και την υγιεινή.»